32001D0828
L 308/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 ноември 2001 година
за изменение на Решения 92/260/ЕИО и 93/197/ЕИО относно вноса на еднокопитни животни, ваксинирани срещу западнонилска треска
(нотифицирано под номер С(2001) 3709)
(текст от значение за ЕИП)
(2001/828/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Решение 2001/298/ЕО (2), и по-специално член 13, параграф 2, буква а) и член 19, i) от нея,
като има предвид, че:
(1)
Решение 92/260/ЕИО на Комисията (3), последно изменено с Решение 2001/619/ЕО (4), определя ветеринарно-санитарните изисквания и ветеринарното сертифициране за временното допускане на регистрирани коне.
(2)
Решение 93/197/ЕИО на Комисията (5), последно изменено с Решение 2001/619/ЕО определя ветеринарно-санитарните условия и ветеринарното сертифициране за внос на регистрирани еднокопитни животни, както и на еднокопитни животни за доотглеждане и разплод.
(3)
Съединените американски щати регистрираха случаи на западнонилска треска при еднокопитните животни през последните две години. Неотдавна една инактивирана във формалин ваксина получи условно одобрение от страна на компетентните органи. Тъй като еднокопитните животни, ваксинирани срещу западнонилска треска, не представляват риск за здравето на животните или за общественото здраве, следва да се разреши внос в Общността на такива еднокопитни животни, при положение че са изпълнени някои условия.
(4)
За да се разреши вносът на еднокопитни животни, ваксинирани срещу западнонилска треска, от страни, включени в група В от ветеринарно-санитарните изисквания, необходимо е ветеринарно-санитарните условия да бъдат променени, като се изменят съответно Решения 92/260/ЕИО и 93/197/ЕИО.
(5)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В приложение II, част В, раздел III към Решение 92/260/ЕИО се добавя нов параграф:
Член 2
В приложение II, част В, раздел III към Решение 93/197/ЕИО се добавя нов параграф:
Член 3
Адресати на настоящото решение са държавите-членки.
Съставено в Брюксел на 23 ноември 2001 година.